Ek is terug! Van Zanzibar, met ‘n huppel in my stap :) | pitkos
← Rocky VII…..
My huis. →
6 responses to “Ek is terug! Van Zanzibar, met ‘n huppel in my stap :)”
Welkom terug. Ons het begin dink jy is landuit sonder om koebaai te sê.
Ek is jaloers en ek hou nie eers van die see nie.
Ja, ek het ook gedink julle het die emigrasie pad gevat. Julle vakansie klink awesome!
Klink of ‘n vakansie op Zanzibar net die ding is wat ek nodig het!
waar is die fotos……. die bikini fotos????????
Ek is so jealous op jou……
Ek wil ook gaan……
Hoe gaan dit met jou! Bederf só vir Pa met DZL - Afrikaanse Musiek Nuus
Bederf só vir Pa met DZL
28 Mei 2019 28 Mei 2019 Digitaal
Het jy al goed kop gekrap oor wat om vir Vadersdag te doen? Wat van ’n potjie golf binne die Krugerwildtuin en ’n lekker kuier met die sanggroep, DZL en Pieter Koen?
Andries Hendrik Potgieter en Wiaan Fourie het hande gevat met Sanparke Ereveldwagters Marakele Streek en bied vanaf 14 tot 16 Junie ’n golfnaweek op die Skukuza Golfbaan in die hartjie van die Krugerwildtuin aan. Die geleentheid is ten bate van natuurbewaring met ’n spesifieke fokus op teen-renosterstropery projekte.
Natuurlik is daar ook lekker pryse op die spel. DZL gee vyf kampeerstaanplekke binne Skukuza Ruskamp vanaf 14 tot 16 Junie weg aan gelukkige wenners. Dié kampeerplekke kan elk vier gaste akkommodeer. Die wenners gaan ook ’n ete en toegang tot ’n konsert met DZL en Pieter Koen op 14 Junie in Skukuza wen.
Bespreek jou plek om aan die golfdag deel te neem en stuur vir ’n e-pos na bookings@dzlband.co.za met die bewys van jou bespreking. Vyf gelukkige wenners sal dan op 1 Mei 2019 aangekondig word.
Die golfdag self word op 15 Junie 2019 op die Skukuza Golfbaan aangebied. Dit is ’n 9-gaatjie baan wat reeds in 1972 sy deure oopgemaak het en spelers word gereeld getrakteer met wilde diere wat van nader wil kennis maak.
“Dit is nie ongewoon vir ’n vlakvark of kameelperd om gou in te loer terwyl die spelers die dag op die baan geniet nie. Dit is juis wat hierdie dag so spesiaal maak; nie net speel mens lekker golf op ’n unieke golfbaan nie, die fondse gaan ook vir ’n baie goeie doel,” vertel Andries.
Die Sanparke Ereveldwagters is die amptelike vrywilligers organisasie wat Sanparke ondersteun met verskeie projekte. Oor die afgelope paar jaar het die Ereveldwagters veral hulle fondsinsamelingsprojekte op renosterbewaring gefokus met die doel om renosterstropery binne die nasionale parke teen te staan. In 2017 was daar nagenoeg 1028 renosters in die nasionale parke gestroop.
“Die dood van hierdie renosters is ongelooflik ontstellend maar terselfdertyd herinner dit ons aan die feit dat daar nog baie werk is om te doen en dat ons nie kan slaplê nie. Dit is dus uiters belangrik om projekte soos die wat die Marakele Streek aanbied te ondersteun want die fondse word daadwerklik aangewend om stropery te voorkom,” sê Wiaan.
Die fondse wat tydens die golftoernooi ingesamel word gaan spesifiek vir projekte binne die Marakele Nasionale Park. Die park is gereeld die teiken van stropers na gelang van sy wit- en swart renoster populasies.
“Van die toerusting wat aangekoop gaan word is ’n ‘off road’ kampeerwa met elektriese toerusting en ’n solar-sisteem, 20 slimfone om kommunikasie tussen die spanne in die park te verbeter, 17 eenman tente vir die anti-poaching spanne sowel as ses skandeerders vir karre en lisensies,” verduidelik Wiaan.
Kostes om aan die golfdag deel te neem is soos volg:
R1000.00 per individu.
R4000.00 per vierbal.
Dit sluit in: Verversings tydens aankoms, Green Fees, Middag- en Aandete.
Vir besprekings kontak Susan Vrey 082 802 5527 / susanvrey@gmail.com.
VORIGE Dirk van der Westhuizen ‘stoom’ al die pad voort!
Jo Black en Albie Morkel se vermaak- en sportsentrum open eersdaags VOLGENDE
Leandra dra liedjie aan oorlede pa op
21 Junie 2020 Digitaal
30 Julie 2018 Digitaal
Stephan Visagie stel nuwe album bekend